**apstiprinĀts**  
 AS “Daugavpils satiksme” iepirkuma komisijas   
2022.gada 08.novembra sēdē, prot.Nr.2

**Iepirkuma dokumentācija**

**Atklāts konkurss “****Elektroenerģijas iegāde AS “Daugavpils satiksme” vajadzībām”,**

**identifikācijas Nr.ASDS/2022/61**

1. **Pasūtītājs un kontaktinformācija:**

|  |  |  |
| --- | --- | --- |
| Pasūtītāja nosaukums | AS ,,Daugavpils satiksme’’ | |
| Adrese | 18.Novembra iela 183, Daugavpils, LV-5417 | |
| Reģ. Nr | 41503002269 | |
| Kontaktpersona | Valērijs Šops | |
| Tālruņa numurs | 65433632 | |
| Faksa numurs | 65434203 | |
| e-pasta adrese | info@dsatiksme.lv | |
| Darba laiks | pirmdiena, otrdiena, trešdiena, ceturtdiena | 8:00 – 12:00, 12:45 – 17:00 |
| piektdiena | 8:00 – 12:00, 12:45 – 15:45 |

1. **Iepirkuma metode:** Atklāts konkurss saskaņā ar Sabiedrisko pakalpojumu sniedzēju iepirkumu likumu.
2. **Iepirkuma priekšmets, līguma izpildes laiks un vieta:**
   1. Iepirkuma priekšmets ir elektroenerģijas iegāde AS ,,Daugavpils satiksme” vajadzībām atbilstoši tehniskās specifikācijas prasībām (Iepirkuma dokumentācijas pielikums Nr.4).
   2. Atbilstošākais CPV kods – 09310000-5 (Elektrība.).
   3. Iepirkums nav sadalīts daļās.
   4. Līguma izpildes termiņš **–** 12 mēneši no līguma parakstīšanas dienas.
   5. Līguma izpildes vieta – Daugavpils, Latvija.
3. **Piedāvājuma iesniegšanas un atvēršanas vieta, datums, laiks, kārtība un piedāvājuma derīguma termiņš:**
   1. Pretendenti piedāvājumus var iesniegt līdz **2022.gada 19.decembra plkst. 10:00,** **elektroniski Valsts reģionālās attīstības aģentūras tīmekļvietnē www.eis.gov.lv pieejamajā Elektronisko iepirkumu sistēmas e-konkursu apakšsistēmā**. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem iepirkuma nolikuma prasībām.
   2. Iepirkuma komisija **atver elektroniski iesniegtos piedāvājumus vienlaikus tūlīt pēc piedāvājumu iesniegšanas termiņa beigām 2022.gada 19.decembra plkst.10:00, Valsts reģionālās attīstības aģentūras tīmekļvietnē elektronisko iepirkumu sistēmas e-konkursu apakšsistēmā,** izmantojot elektroniskajā informācijas sistēmā pieejamos rīkus piedāvājumu elektroniskai atvēršanai. Pēc piedāvājumu atvēršanas pircēja profilā tiek publicēta informācija par pretendentu, piedāvājuma iesniegšanas datumu un laiku un piedāvāto cenu vai izmaksas.
   3. **Piedāvājumu atvēršana notiek atklātā sanāksmē,** iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā. Piedāvājumu vērtēšanu un lēmumu pieņemšanu iepirkuma komisija veic slēgtā sēdē.
   4. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
   5. Pretendenta piedāvājumam jābūt spēkā 120 (viens simts divdesmit) kalendārās dienas no 4.2.punktā norādītā termiņa.
4. **Prasības attiecībā uz piedāvājuma noformējumu un iesniegšanu:**
   1. Piedāvājums jāiesniedz elektroniski elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
      1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;
      2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
      3. elektroniski sagatavoto piedāvājumu šifrējot ārpus Elektronisko iepirkumu sistēmas e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
   2. Sagatavojot piedāvājumu, pretendents ievēro, ka:
      1. piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā);
      2. pretendents piedāvājuma dokumentus paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu;
      3. piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.
   3. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr.473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku.
   4. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018.gada 4.septembra noteikumiem Nr.558 „Dokumentu izstrādāšanas un noformēšanas kārtība”.
   5. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam.
   6. Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
   7. Iesniedzot piedāvājumu, pretendents pilnībā atzīst visus iepirkuma dokumentacijā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
   8. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, vai, ja piedāvājums ir šifrēts, Pretendentam noteiktajā laikā (ne vēlāk kā 15 minūšu laikā pēc piedāvājumu atvēršanas uzsākšanas) jāiesniedz derīga elektroniska atslēga un parole šifrētā dokumenta atvēršanai. Ja piedāvājums saturēs kādu no šajā punktā minētajiem riskiem, tas netiks izskatīts.
   9. Ja pretendenta iesniegtais piedāvājums neatbilst iepirkuma dokumentos noteiktajām prasībām vai noteikumiem, tad iepirkumu komisija ir tiesīga noraidīt pretendenta iesniegto piedāvājumu.
5. **Piedāvājumu grozīšana un atsaukšana:**

6.1.Pretendents līdz piedāvājumu iesniegšanas termiņa beigām var rakstveidā grozīt vai atsaukt iesniegto piedāvājumu, izmantojot attiecīgos Elektronisko iepirkumu sistēmas pieejamos rīkus. Piedāvājuma atsaukšanai ir bezierunu raksturs, un tā izslēdz pretendentu no tālākas līdzdalības atklātā konkursā. Piedāvājuma maiņas gadījumā par piedāvājuma iesniegšanas laiku tiek uzskatīts pēdējā piedāvājuma iesniegšanas brīdis.

1. **Pretendentam izvirzāmās prasības un piedāvājumā iekļaujamie dokumenti:**
   1. Pretendenta parakstīts **pieteikums** par piedalīšanos iepirkumā saskaņā ar pielikumu Nr.1.
   2. Pretendents ir reģistrēts atbilstoši reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja pretendents plāno piesaistīt apakšuzņēmējus).

Informāciju par Latvijā reģistrēta vai pastāvīgi dzīvojoša pretendenta reģistrācijas faktu, Pasūtītājs iegūs publiskās datubāzēs.

Ārvalstī reģistrētam vai pastāvīgi dzīvojošam pretendentam jāiesniedz ziņas par to, vai pretendents ir reģistrēts atbilstoši reģistrācijas vai patstāvīgās dzīvesvietas valsts normatīvo aktu prasībām (ja pretendents ir juridiskā persona) un pierādījumus, kas apliecina pretendenta likumiskā pārstāvja (vadītāja, direktora u.c) paraksta tiesības.

* 1. Pretendents ir reģistrēts elektroenerģijas tirgotāju reģistrā un ir tiesīgs veikt elektroenerģijas tirdzniecību, vai apņemas pasūtītāja noteiktā saprātīgā termiņā, līdz iepirkuma līguma noslēgšanai reģistrēties elektroenerģijas tirgotāju reģistrā.

Informāciju par pretendenta reģistrācijas faktu elektroenerģijas tirgotāju reģistrā, pasūtītājs iegūs publiskā datubāzē. Pretendents norāda **reģistrācijas numuru** vai iesniedz Sabiedrisko pakalpojumu regulēšanas komisijas izsniegtās **speciālās atļaujas** (licences) elektroenerģijas tirdzniecībai Latvijas Republikas teritorijā kopiju. Pretendents, kurš uz piedāvājuma iesniegšanas brīdi nav reģistrēts elektroenerģijas tirgotāju reģistrā, iesniedz rakstisku apliecinājumu (oriģinālu), ka tas līdz iepirkuma līguma noslēgšanai, pasūtītāja noteiktā saprātīgā termiņā, reģistrēsies elektroenerģijas tirgotāju reģistrā.

* 1. Pretendents ir noslēdzis sistēmas lietošanas līgumu ar sistēmas operatoru, par tirdzniecības darījumu veikšanai nepieciešamās informācijas apmaiņu, vai rakstveidā apņemas noslēgt šādu līgumu, gadījumā, ja iegūs tiesības noslēgt līgumu, kā arī Pretendents ir noslēdzis balansēšanas līgumu ar pārvades sistēmas operatoru, vai rakstveidā apņemas noslēgt šādu līgumu, gadījumā, ja iegūs tiesības noslēgt līgumu.

Pretendents iesniedz **apliecinājumu**, ka Pretendentam ir spēkā esošs sistēmas lietošanas līgums ar tādu sistēmas operatoru, kura licences darbības zona aptver Daugavpils valstspilsētas pašvaldības administratīvo teritoriju, kā arī noslēgts balansēšanas līgums ar pārvades sistēmas operatoru, vai iesniedz apliecinājumu, ka uzvaras gadījumā pretendents apņemas noslēgt šādu līgumu.

* 1. Pretendenta pēdējo trīs finanšu pārskata gadu (2021., 2020. un 2019.gads, ciktāl informācija par apgrozījumu ir pieejama, ņemot vērā piegādātāja dibināšanas vai darbības uzsākšanas laiku) vidējais gada neto apgrozījums (3 gadu summa / 3) ir vismaz 300 000,00 EUR (trīs simti tūkstoši euro, 00 centi).

Pretendents iesniedz **aprēķinu**/**izziņu** par Pretendenta vidējo neto **apgrozījumu** (Iepirkuma dokumentācijas pielikums Nr.2). Pretendenti, kuri savu darbību uzsākuši nesen, apliecina, ka vidējais gada neto apgrozījums nostrādātajā periodā (kopš dibināšanas) nav mazāks kā šajā punktā noteiktais. Pretendents, kurš savu darbību uzsācis nesen, un pārskata gads vēl nav noslēdzies, iesniedz zvērināta revidenta apstiprinātu operatīvo bilanci un peļņas – zaudējumu aprēķinu. Ja pretendentam uz pieteikuma iesniegšanas brīdi vēl nav iestājies spēkā esošajos normatīvajos aktos noteiktais termiņš gada pārskata iesniegšanai attiecīgajā institūcijā, tad pretendents var iesniegt zvērināta revidenta apstiprinātu operatīvo bilanci un peļņas – zaudējumu aprēķinu

* 1. Pretendentam iepriekšējo 3 (trīs) gadu laikā (2021., 2020. un 2019.gads, kā arī 2022.gads līdz piedāvājumu iesniegšanai) jābūt **pieredzei** elektroenerģijas piegādē Pasūtītājiem vismaz 3 000 000 (trīs miljoni) elektroenerģijas kWh (kilovatu) apmērā (jāaizpilda Iepirkuma dokumentācijas pielikums Nr.3 ).
  2. Pretendenta **apliecinājums**, ka Pretendents nodrošinās elektroenerģijas piegādi atbilstoši Tehniskas specifikācijā Pielikumā Nr.4 norādītājam.
  3. Pretendenta **apliecinājums** brīvā formā, ka pretendents piekrīt Elektroenerģijas tirdzniecības līguma projekta nosacījumiem (Iepirkuma dokumentācijas pielikums Nr.6).
  4. Aizpildīts **Finanšu piedāvājums** atbilstoši Iepirkuma dokumentācijas pielikumam Nr.5.

1. **Eiropas vienotais iepirkuma procedūras dokuments**
   1. Pasūtītājs pieņem Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
   2. Eiropas vienotā iepirkuma procedūras dokumenta veidlapu, kas ir vienāda visās ES dalībvalstīs, nosaka Eiropas Komisijas 2016.gada 5.janvāra īstenošanas regula Nr.2016/7, ar ko nosaka standarta veidlapu Eiropas vienotajam iepirkuma procedūras dokumentam (regulas 2.pielikums) pieejama tīmekļvietnē <http://espd.eis.gov.lv>.
   3. Pasūtītājam jebkurā iepirkuma procedūras stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
2. **Piedāvājuma izvēles kritērijs:**

Pasūtītāja prasībām atbilstošs saimnieciski visizdevīgākais piedāvājums, kuru nosaka ņemot vērā tikai cenu. Par saimnieciski visizdevīgāko piedāvājumu tiks atzīts piedāvājums ar viszemāko cenu.

1. **Pretendenta izslēgšanas noteikumi**
   1. Pasūtītājs izslēdz Pretendentu no turpmākas dalības iepirkuma procedūrā, kā arī neizskata Pretendenta piedāvājumu jebkurā no šādiem gadījumiem:
      1. Ir konstatēts, ka Pretendentam iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem kandidātiem vai Pretendentiem Pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes;
      2. Ir pasludināts Pretendenta maksātnespējas process, apturēta Pretendenta saimnieciskā darbība vai Pretendents tiek likvidēts;
   2. Pretendenta izslēgšanas nosacījumi attiecās uz:
      1. uz personālsabiedrības biedru (ja pretendents ir personālsabiedrība) un katru piegādātāju apvienības dalībnieku (ja pretendents ir dalībnieku apvienība);
      2. uz Pretendenta norādīto apakšuzņēmēju, kura sniedzamo Pakalpojumu vērtība ir vismaz 10 procenti no kopējās iepirkuma līguma vērtības;
      3. uz Pretendenta norādīto personu, uz kuras iespējām Pretendents balstās, lai apliecinātu, ka Pretendenta kvalifikācija atbilst Iepirkuma procedūras dokumentos noteiktajiem prasībām.
   3. Gadījumā, ja tiek konstatēts, ka apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 procenti no kopējās līguma vērtības vai personai, uz kuras iespējām Pretendents balstās, ir pasludināts maksātnespējas process, apturēta tā saimnieciskā darbība vai tas tiek likvidēts, Pasūtītājs rīkojas pēc analoģijas ar Sabiedrisko pakalpojumu sniedzēju iepirkumu likuma 48.panta devītajā daļā paredzēto.
   4. Sabiedrisko pakalpojumu sniedzēju iepirkumu likuma 49.panta 2.daļa nosaka: “Ja Pretendents vai personālsabiedrības biedrs, ja Pretendents ir personālsabiedrība, atbilst šā likuma 48.panta pirmās daļas 1., 3., 4., 5., 6. vai 7. punktā minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
   5. Pārbaude tiks veikta arī attiecībā uz Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem. Ar normatīvo aktu var iepazīties: <https://likumi.lv/ta/id/280278-starptautisko-un-latvijas-republikas-nacionalo-sankciju-likums>.
2. **Papildu informācijas sniegšana par Iepirkumu**
   1. Ja ieinteresētais piegādātājs ne vēlāk kā Iepirkuma dokumentos noteiktajā termiņā ir pieprasījis papildu informāciju par iepirkumu, Pasūtītājs to sniedz piecu darbdienu laikā, bet ne vēlāk kā sešas dienas pirms piedāvājumu iesniegšanas termiņa beigām.
   2. Ja Pasūtītājs sniedz papildu informāciju vai skaidrojumu kādam no Piegādātajiem, tad Pasūtītājs vienlaikus nosūta papildu informāciju vai skaidrojumu piegādātājam, kas uzdevis jautājumu, un izvieto šo informāciju tīmekļvietnē, kurā ir pieejami iepirkuma dokumenti un visi papildus nepieciešamie dokumenti, norādot arī uzdoto jautājumu.
3. **Iepirkuma dokumentu grozījumi**
   1. Pasūtītājs var izdarīt grozījumus iepirkuma dokumentos, izņemot gadījumu, kad grozītie noteikumi pieļauj būtiski atšķirīgu piedāvājumu iesniegšanu vai citu pretendentu dalību vai izvēli iepirkumā.
   2. Ja ir izdarīti grozījumi iepirkuma dokumentos, tad Iepirkumu uzraudzības biroja Publikāciju vadības sistēmā tiek publicēts Paziņojums par grozījumiem iepirkumā, kuram nepiemēro Sabiedrisko pakalpojumu sniedzēju iepirkumu likumu, un nosūta informāciju par grozījumiem visiem ieinteresētajiem piegādātājiem, ja tādi zināmi. Ja tiek nodrošināta brīva un tieša elektroniska pieeja Iepirkuma dokumentiem, tad iepirkuma dokumentu grozījumu teksts tiek ievietots tīmekļvietnē, kur ir pieejami iepirkuma dokumenti. Pasūtītājs ievieto informāciju par grozījumiem tīmekļvietnē ne vēlāk kā dienu pēc tam, kad publicēts Paziņojums par grozījumiem iepirkumā, kuram nepiemēro Sabiedrisko pakalpojumu sniedzēju iepirkumu likumu.
   3. Ja iepirkuma dokumentos izdarīti grozījumi, piedāvājumu iesniegšanas termiņš pēc tam, kad Paziņojums par grozījumiem iepirkumā, kuram nepiemēro Sabiedrisko pakalpojumu sniedzēju iepirkumu likumu, ir publicēts Iepirkumu uzraudzības biroja Publikāciju vadības sistēmā, nedrīkst būt īsāks par pusi no sākotnēji noteiktā piedāvājumu iesniegšanas termiņa.
4. **Piedāvājuma vērtēšana un izvēle**
   1. Piedāvājumu vērtēšanas laikā komisija pārbauda Pretendentu atbilstību noteiktajām Pretendentu kvalifikācijas prasībām, kā arī pārbauda piedāvājuma atbilstību nolikuma prasībām, pārbaudot tajā esošas informācijas atbilstību Pasūtītāja izvirzītajām prasībām, pēc dokumentiem un publiskajā apritē esošās Pasūtītāja iegūtās informācijas. Neatbilstoši piedāvājumi tiek noraidīti.
   2. Piedāvājumu vērtēšanas gaitā Pasūtītājs ir tiesīgs pieprasīt, lai tiek izskaidrota tehniskajā un finanšu piedāvājumā iekļautā informācija.
   3. Pretendentu piedāvājumu pārbaudes laikā komisija noskaidro Pretendenta kompetenci un atbilstību Pasūtītāja prasībām pēc dokumentiem, kas Pretendentam jāiesniedz saskaņā ar šī nolikuma prasībām, kā arī no publiskajā apritē esošās Pasūtītāja iegūtās informācijas.
   4. Ja Pretendenta piedāvājums neatbilst kādai Pasūtītāja izvirzītajai prasībai, komisija tā piedāvājumu tālāk neizskata un Pretendentu izslēdz no turpmākās dalības iepirkumā.
   5. Ja Pretendenta piedāvājums skaidri, viennozīmīgi un nepārprotami neatspoguļo izvirzīto prasību izpildi, komisija šo piedāvājumu noraida un tālāk neizskata.
   6. Piedāvājumu vērtēšanas laikā komisija pārbauda, vai piedāvājumos nav aritmētisko kļūdu. Ja kļūdas tiek konstatētas, komisija tās izlabo. Par kļūdu labojumu un laboto piedāvājuma summu Pasūtītājs paziņo Pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
   7. Pretendentam ir jānodrošina piedāvājuma iesniegšana saskaņā ar nolikuma un tehniskās specifikācijas prasībām.
   8. Pasūtītājs piešķir līguma slēgšanas tiesības 1 (vienam) Pretendentam, kura iesniegtais piedāvājums atzīts par saimnieciski visizdevīgāko piedāvājumu, kuru nosaka, ņemot vērā tikai cenu (Pasūtītājs izvēlēsies piedāvājumu, kas būs atbilstošs visām iepirkuma procedūras dokumentācijas prasībām un kura cena būs zemākā).
   9. Ja Pasūtītājs, pirms pieņem lēmumu par līguma slēgšanas tiesību piešķiršanu, konstatē, ka vismaz divu piedāvājumu novērtējums atbilstoši piedāvājuma izvērtēšanas kritērijiem ir vienāds, tad Iepirkuma uzvarētājs tiks noteikts veicot izlozi.
   10. Izlozes rīkošanas gadījumā Pretendentiem 5 (piecu) darba dienas pirms izlozes rīkošana tiks nosūtīts uzaicinājums uz izlozi, norādot izlozes vietu, laiku un izlozes kārtību. Pretendentam ir tiesības, bet ne pienākums piedalīties izlozē. Ja Pretendents nepiedalīsies izlozē, tad viņam nav tiesības celt iebildumus par notikušās izlozes rezultātiem.
5. **Pretendenta pienākumi un tiesības**
   1. Pienākums iepirkuma komisijas noteiktajā termiņā sniegt atbildes uz iepirkuma komisijas pieprasījumiem par papildus informāciju.
   2. Pienākums segt visas un jebkuras izmaksas, kas saistītas ar piedāvājumu sagatavošanu un iesniegšanu neatkarīgi no iepirkuma rezultāta.
6. **Iepirkuma komisijas tiesības**
   1. Pienākums nodrošināt Pretendentu brīvu konkurenci, kā arī vienlīdzīgu un taisnīgu attieksmi pret tiem.
   2. Tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, kā arī lūgt, lai Pretendents izskaidro dokumentus, kas iesniegti komisijai.
   3. Tiesības labot aritmētiskās kļūdas Pretendenta piedāvājumā, informējot par to Pretendentu.
   4. Tiesības pieaicināt atzinumu sniegšanai neatkarīgus ekspertus ar padomdevēja tiesībām.
   5. Iepirkuma komisija ir tiesīga Pretendentu kvalifikācijas un piedāvājumu atbilstības pārbaudi veikt tikai Pretendentam, kuram būtu piešķiramas iepirkuma līguma slēgšanas tiesības.
   6. Pasūtītājs ir tiesīgs jebkurā brīdi pārtraukt iepirkumu un neslēgt līgumu, ja tam ir objektīvs pamatojums.
   7. Tiesības izvēlēties nākamo saimnieciski visizdevīgāko piedāvājumu no piedāvājumiem ar zemāko cenu, ja izraudzītais Pretendents nenoslēdz iepirkuma līgumu ar Pasūtītāju tā norādītajā termiņā.
   8. Tiesības izdarīt grozījumus šajā iepirkuma procedūras nolikumā pirms piedāvājumu iesniegšanas termiņa beigām noteiktajā kārtībā.
7. **Lēmuma pieņemšana, paziņošana un līguma noslēgšana**
   1. Līdz iepirkuma līguma noslēgšanai, Pasūtītājam ir tiesības izbeigt vai pārtraukt iepirkumu.
   2. Komisija pieņem lēmumu slēgt iepirkuma līgumu ar Pretendentu, kurš atbilst visām Iepirkuma dokumentācijā izvirzītājām prasībām un kura piedāvājums atzīts par piedāvājumu ar viszemāko cenu.
   3. Pasūtītājs pēc lēmuma pieņemšanas vienlaikus informē visus Pretendentus par pieņemto lēmumu attiecībā uz iepirkuma līguma slēgšanu, kā arī savu lēmumu publicē tīmekļvietnē, kurā izvietota iepirkuma dokumentācija.
   4. Pasūtītājs 10 darbadienu laikā pēc tam, kad noslēgts iepirkumu līgums publicē informāciju www.iub.gov.lv.
   5. Iepirkuma līgumu ar izraudzīto Pretendentu slēdz atbilstoši iepirkuma līguma projektam.
   6. Ja izraudzītais Pretendents atsakās slēgt iepirkuma līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kurš piedāvājis piedāvājumu ar viszemāko cenu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš iesniedzis piedāvājumu ar viszemāko cenu, Pasūtītājs par savu lēmumu informē visus Pretendentus un publicē paziņojumu tīmekļvietnē, kurā izvietota iepirkuma dokumentācija, Pasūtītājs 10 darbadienu laikā pēc tam, kad noslēgts iepirkumu līgums publicē informāciju www.iub.gov.lv.
   7. Pasūtītājs var pārtraukt Iepirkumu, ja tam ir objektīvs pamatojums, par to vienlaikus rakstveidā informējot visus ieinteresētos piegādātājus un Pretendentus, kā arī publicējot paziņojumu tīmekļvietnē, kurā izvietota iepirkuma dokumentācija, un www.iub.gov.lv.
8. **Cita informācija**
   1. Līgums jāizpilda saskaņā ar Latvijas Republikas normatīvajiem aktiem un ES normatīvajiem aktiem.
   2. Piedāvājuma variantu iesniegšana nav pieļaujama.
   3. Sazināšanās starp Pasūtītāju un ieinteresētajiem Piegādātājiem iepirkuma jautājumos notiek latviešu valodā pa pastu, e-pastu, faksu vai klātienē.
   4. Pretendents sedz visus izdevumus, kas ir saistīti ar piedāvājuma sagatavošanu un iesniegšanu Pasūtītājam.

Pielikums Nr.1

Atklātam konkursam ar identifikācijas Nr. ASDS/2022/61

Pieteikums

**par piedalīšanos atklātā konkursā**

**“Elektroenerģijas iegāde AS “Daugavpils satiksme” vajadzībām”,**

**identifikācijas Nr. ASDS/2022/61**

Pretendents (pretendenta nosaukums), reģistrācijas Nr. (reģistrācijas numurs), (adrese), tā (personas, kas paraksta, pilnvarojums, amats, vārds, uzvārds) personā, ar šā piedāvājuma iesniegšanu, piesakās piedalīties atklātā konkursā „Elektroenerģijas iegāde AS „Daugavpils satiksme” vajadzībām”,identifikācijas Nr. ASDS/2022/61,un apliecina, ka:

1. pilnībā apņemas ievērot iepirkuma dokumentāciju;
2. piedāvājums ir spēkā 120 (viens simts divdesmit) dienas no piedāvājuma atvēršanas dienas;
3. apņemas slēgt līgumu un izpildīt visus līguma noteikumus;
4. apliecina, ka visas sniegtās ziņas ir patiesas.

|  |  |
| --- | --- |
| Pretendents |  |
| Reģistrācijas Nr. |  |
| Adrese: |  |
| Kontaktpersona |  |
| Kontaktpersonas tālr./fakss, e-pasts |  |
| Bankas nosaukums, filiāle |  |
| Bankas kods |  |
| Norēķinu konts |  |
| Vārds, uzvārds\* |  |
| Amats |  |
| Paraksts |  |
| Datums |  |

Sniedz informāciju par piesaistītajiem apakšuzņēmumiem un personām, uz kuras iespējām pretendents balstās:

|  |  |  |  |  |  |
| --- | --- | --- | --- | --- | --- |
| Nr. | Apakšuzņēmēja nosaukums, reģistrācijas numurs, adrese | Atbilst/neatbilst *(norāda atbilstošo)* mazā vai vidējā uzņēmuma statusam[[1]](#footnote-1) | Izpildei nododamā līguma daļa | Veicamo pakalpojumu apjoms no kopējā apjoma  (%) | Nododamā līguma summas daļa naudas izteiksmē |
|  |  |  |  |  |  |

**Pielikumā:** apakšuzņēmēja apliecinājums par tā gatavību veikt tam izpildei nododamo līguma daļu vai personas, uz kuras iespējām pretendents balstās, apliecinājums vai vienošanās uz \_\_\_ lp.

\* Pretendenta vai tā pilnvarotās personas vārds, uzvārds

Pielikums Nr.2

Atklātam konkursam ar identifikācijas Nr. ASDS/2022/61

**PRETENDENTA FINANŠU APGROZĪJUMA (NETO) IZZIŅA**

Finanšu apgrozījumu (neto) jānorāda atbilstoši Pretendenta pēdējo 3 (trīs) gadu pārskatu datiem. Ja piedāvājumu iesniedz piegādātāju apvienība, tad visu piegādātāju apvienības dalībnieku finanšu apgrozījumi (neto) skaitāmi kopā. Pretendenti, kas dibināti vēlāk, norāda finanšu vidējo apgrozījumu nostrādātajā periodā.

|  |  |
| --- | --- |
| **Gads** | **Finanšu apgrozījums (neto)** |
| 2019 |  |
| 2020 |  |
| 2021 |  |
| **Kopā** |  |
| **Vidēji =Kopā/3** |  |

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
| Pretendents: |  |
|  | (amats, paraksts, V.Uzvārds) |
| z.v. |  |

Pielikums Nr.3

Atklātam konkursam ar identifikācijas Nr. ASDS/2022/61

**Pretendenta pieredze**

Pretendenta nosaukums \_\_\_\_\_\_\_\_\_\_

|  |  |  |  |
| --- | --- | --- | --- |
| **Nr.** | **Pasūtītāja nosaukums, adrese, kontaktpersona** | **Piegādātās elektroenerģijas apjoms kWh gadā** | **Laikposms** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| … |  |  |  |

|  |  |  |
| --- | --- | --- |
|  |  |  |
| (vieta) |  | (datums) |

|  |  |
| --- | --- |
| Pretendents: |  |
|  | (amats, paraksts, V.Uzvārds) |
| z.v. |  |

Pielikums Nr.4

Atklātam konkursam ar identifikācijas Nr. ASDS/2022/61

**TEHNISKĀ SPECIFIKĀCIJA**

|  |  |  |  |  |
| --- | --- | --- | --- | --- |
| **Nr.** | **Objekta nosaukums** | **Adrese** | **Pieslēguma veids** | **Prognozētais patēriņš viena gada laikā, kWh** |
| 1. | Pārveidošanas apakšstacija TA-137 | 18. Novembra iela 10, Daugavpils | S-8-1 (6-20 kV līnijas), atļautā slodze 500 kW | 717000 |
| 2. | Pārveidošanas apakšstacija TA-257 | 18. Novembra iela 183, Daugavpils | S-8-1 (6-20 kV līnijas), atļautā slodze 600 kW | 800000 |
| 3. | Pārveidošanas apakšstacija SP-18 | Grodņas iela 83, Daugavpils | S-8-1 (6-20 kV līnijas), atļautā slodze 150 kW | 147000 |
| 4. | Pārveidošanas apakšstacija SP-10 | Jātnieku iela 90, Daugavpils | S-8-1 (6-20 kV līnijas), atļautā slodze 450 kW | 676000 |
| 5. | Apakšstacija TP-246 | Kārklu iela 24, Daugavpils | S-6 (0,4kV līnijas), 120A | 400000 |

Pielikums Nr.5

Atklātam konkursam ar identifikācijas Nr. ASDS/2022/61

FINANŠU PIEDĀVĀJUMS

1. Iepazinušies ar atklāta konkursa ,,Elektroenerģijas iegāde AS ,,Daugavpils satiksme” vajadzībām”, identifikācijas Nr. ASDS/2022/61 prasībām, piedāvājam iegādāties elektroenerģiju par šādu cenu:

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.** | **Objekta nosaukums** | **Adrese** | **Pieslēguma veids** | **Prognozētais patēriņš viena gada laikā, kWh** | **Cena EUR par 1 kWh**  **bez PVN** | **Cena EUR kopā**  **bez PVN** |  |
| 1. | Pārveidošanas apakšstacija TA-137 | 18. Novembra iela 10, Daugavpils | S-8-1 (6-20 kV līnijas), atļautā slodze 500 kW | 717000 |  |  |  |
| 2. | Pārveidošanas apakšstacija TA-257 | 18. Novembra iela 183, Daugavpils | S-8-1 (6-20 kV līnijas), atļautā slodze 600 kW | 800000 |  |  |  |
| 3. | Pārveidošanas apakšstacija SP-18 | Grodņas  iela 83, Daugavpils | S-8-1 (6-20 kV līnijas), atļautā slodze 150 kW | 147000 |  |  |  |
| 4. | Pārveidošanas apakšstacija SP-10 | Jātnieku  iela 90, Daugavpils | S-8-1 (6-20 kV līnijas), atļautā slodze 450 kW | 676000 |  |  |  |
| 5. | Apakšstacija TP-246 | Kārklu iela 24, Daugavpils | S-6 (0,4kV līnijas), 120A | 400000 |  |  |  |
| Kopā | | | | | |  |  |

2. Elektroenerģijas cena:

2.1. neietver obligāto iepirkumu komponentes un sistēmas pakalpojumu (pārvadi un sadali);

2.2. ietver visus nodokļus un nodevas, izņemot Pievienotās vērtības nodokli.

|  |  |  |  |
| --- | --- | --- | --- |
|  | |  |  |
| (vieta) | |  | (datums) |
| Pretendents: |  | | | |
|  | (amats, paraksts, V.Uzvārds) | | | |
| z.v. |  | | | |

Pielikums Nr.6

Atklātam konkursam ar identifikācijas Nr. ASDS/2022/61

**LĪGUMA PROJEKTS**

Daugavpilī, 2022. gada \_\_\_\_.\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_ (turpmāk – LIETOTĀJS) \_\_\_\_\_\_\_\_\_\_\_\_\_\_\_\_\_\_\_ personā, kura darbojas saskaņā ar \_\_\_\_\_\_\_, no vienas puses un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(turpmāk – TIRGOTĀJS)\_\_\_\_\_\_\_\_ personā, kas darbojas saskaņā ar \_\_\_\_\_\_\_, no otras puses (tālāk tekstā abi kopā – LĪDZĒJI)

pamatojoties uz Piegādātāja iepirkumam „Elektroenerģijas iegāde AS ,,Daugavpils satiksme” vajadzībām”, atklāta konkursa identifikācijas numurs ASDS/2022/61 (turpmāk – iepirkums), iesniegto piedāvājumu, noslēdz šādu līgumu (tālāk tekstā – LĪGUMS):

**1. Līguma priekšmets**

1.1. TIRGOTĀJS pārdod un LIETOTĀJS pērk elektroenerģiju ar nosacījumiem un par cenu, kas noteikta Līguma 3.1.punktā, pamatojoties uz iepirkumam iesniegto TIRGOTĀJA finanšu piedāvājumu, šādu LIETOTĀJA elektroenerģiju patērējošu objektu vajadzībām:

|  |  |  |  |  |
| --- | --- | --- | --- | --- |
| **Nr.** | **Objekta nosaukums** | **Adrese** | **Pieslēguma veids** | **Prognozētais pieslēguma patēriņš viena gada laikā, kWh** |
| 1. | Pārveidošanas apakšstacija TA-137 | 18. Novembra iela 10, Daugavpils | S-8-1 (6-20 kV līnijas), atļautā slodze 500 kW | 717000 |
| 2. | Pārveidošanas apakšstacija TA-257 | 18. Novembra iela 183, Daugavpils | S-8-1 (6-20 kV līnijas), atļautā slodze 600 kW | 800000 |
| 3. | Pārveidošanas apakšstacija SP-18 | Grodņas iela 83, Daugavpils | S-8-1 (6-20 kV līnijas), atļautā slodze 150 kW | 147000 |
| 4. | Pārveidošanas apakšstacija SP-10 | Jātnieku iela 90, Daugavpils | S-8-1 (6-20 kV līnijas), atļautā slodze 450 kW | 676000 |
| 5. | Apakšstacija TP-246 | Kārklu iela 24, Daugavpils | S-6 (0,4kV līnijas), 120A, 1 laika zona | 400000 |

1.2. TIRGOTĀJS normatīvajos aktos noteiktajā kārtībā atbildīgs par to, lai tā pārdotās elektroenerģijas daudzums katrā tirdzniecības intervālā atbilstu sistēmā nodotās elektroenerģijas daudzumam un nopirktās elektroenerģijas daudzums atbilstu no sistēmas saņemtās elektroenerģijas daudzumam.

1.3. Iepirkuma priekšmets neietver elektroenerģijas pārvadi un sadali, ietver visus nodokļus un nodevas, izņemot Pievienotās vērtības nodokli Par sistēmas pakalpojumu Lietotājs norēķinās atsevišķi slēdzot sistēmas pakalpojumu līgumu ar sistēmas operatoru.

**2. Līguma termiņš un izpildes kārtība**

2.1. LĪGUMS stājas spēkā **ar parakstīšanas brīdi un ir spēkā 12 (divpadsmit) mēnešus**, ievērojot 2.2. punkta noteikumu.

2.2. Lai LĪGUMS būtu spēkā un LIETOTĀJS saņemtu nepārtrauktu elektroenerģijas piegādi, ir nepieciešams spēkā esošs sistēmas pakalpojumu līgums starp LIETOTĀJU un elektroenerģijas sistēmas operatoru, kura tīklam ir pieslēgtas LIETOTĀJA elektroietaises, un pa kuru tiek piegādāta TIRGOTĀJA saražotā elektroenerģija.

**3. Elektroenerģijas cena un norēķinu kārtība**

3.1. Elektroenerģijas cena, par kādu Tirgotājs pārdod Lietotājam elektroenerģiju, tiek noteikta **\_\_\_\_\_ eurocenti** **par 1 kWh** bez pievienotās vērtības nodokļa un \_\_\_\_\_\_\_\_ **eurocenti par 1 kWh** ar Pievienotās vērtības nodokli \_\_\_\_\_\_\_\_\_ laika zonā.

3.2. Kopējā līgumcena līguma darbības laikā ir ne vairāk kā **\_\_\_\_\_\_\_ euro (\_\_\_\_\_\_\_\_\_)** bez pievienotās vērtības nodokļa.

3.3. Elektroenerģijas cena paliek nemainīga visā Līguma darbības laikā. Ja Piegādātājs var piedāvāt zemāku cenu vai Latvijas Republikas tirgū tiek pārdota elektroenerģija ar zemāku cenu, PUSES var vienoties par atbilstošu elektroenerģijas cenas samazināšanu.

3.4. Elektroenerģijas cena neietver obligāto iepirkumu komponentes un sistēmas pakalpojumus, kurus Lietotājs apmaksā papildus saskaņā ar elektroenerģijas sistēmas operatoru noslēgtā sistēmas pakalpojumu līguma noteikumiem.

3.5. Norēķini par elektroenerģiju notiek reizi mēnesī par LIETOTĀJA faktiski patērēto elektroenerģijas apjomu atbilstoši komercuzskaites mēraparātu rādījumiem.

3.6. Komercuzskaites mēraparātu lietošanas kārtība un ar to saistītie jautājumi tiek noteikti sistēmas pakalpojumu līgumā. Pēc sistēmas pakalpojumu līguma noslēgšanas LIETOTĀJS informē TIRGOTĀJU par komercuzskaites mēraparātu lietošanas kārtību.

3.7. Katra mēneša pirmajā datumā LIETOTĀJS nolasa komercuzskaites mēraparātu rādījumus – iepriekšējā mēneša patēriņu un summāro patēriņu vai skaitītāja rādījumu un mēneša pirmajā darba dienā paziņo TIRGOTĀJAM, reģistrējot to on-line datu bāzē.

3.8. Līdz kārtējā mēneša 10.datumam TIRGOTĀJS iesniedz LIETOTĀJAM rēķinu par iepriekšējā mēnesī patērēto elektroenerģiju saskaņā ar LIETOTĀJA iesniegto informāciju par komercuzskaites mēraparātu rādījumiem. TIRGOTĀJS rēķinu LIETOTĀJAM nosūta elektroniski uz LIETOTĀJA e-pasta adresi [**info@dsatiksme.lv**](mailto:info@dsatiksme.lv)un tas tiks uzskatīs par saņemtu nākamajā darba dienā pēc tā nosūtīšanas uz norādīto e-pasta adresi.

3.9. Tirgotāja atsūtītajiem rēķiniem jāsatur šādi dati:

3.9.1. skaitītāja Nr.,

3.9.2. Lietotāja objekta adrese,

3.9.3. laika zonas, pieslēguma veids,

3.9.4. skaitītāja radījums no – līdz,

3.9.5. periods no – līdz,

3.9.6. apjoms un mērvienība,

3.9.7. cena par 1 mērvienību, summa.

3.10. LIETOTĀJS samaksā rēķinu 10 (desmit) darba dienu laikā pēc tā saņemšanas. Rēķina apmaksas datums ir naudas ieskaitīšanas diena TIRGOTĀJA bankas kontā. Ja termiņš iekrīt brīvdienā, tad pēdējā samaksas diena ir nākamā darba diena. Ja Lietotājam ir parāds par patērēto elektroenerģiju, tā kārtējo maksājumu summu ieskaita kā parāda (arī līgumsoda par kavēto maksājumu) atmaksu.

3.11. Ja TIRGOTĀJS līdz kārtējā mēneša 15.datumam nav saņēmis paziņojumu no LIETOTĀJA par rēķina nesaņemšanu, tiek uzskatīts, ka LIETOTĀJS savlaicīgi saņēmis rēķinu un viņam nav pretenziju pret rēķinā norādītajiem datiem.

**4. Tirgotāja tiesības un pienākumi**

4.1. TIRGOTĀJA pienākumi:

4.1.1. pārdot elektroenerģiju par Līguma 3.1. punktānoteikto elektroenerģijas cenu;

4.1.2. izrakstīt un nosūtīt Lietotājam rēķinu par patērēto elektroenerģiju un nodrošināt iespēju nodot informāciju par patērēto elektroenerģiju, nosūtot datus elektroniski vai reģistrējot on-line datu bāzē.

4.1.3. 10 (desmit) dienu laikā rakstveidā informēt Lietotāju par sava uzņēmuma juridiskā statusa, nosaukuma, adreses, u.c. rekvizītu maiņu. Šāds rakstisks paziņojums kļūst par Līguma neatņemamu sastāvdaļu.

4.2. Tirgotāja tiesības:

4.2.1. pieprasīt no Lietotāja avansa maksājumu viena mēneša vidējā maksājuma apmērā, ja Lietotājs ir atkārtoti kavējis maksājumus;

**5. Lietotāja tiesības un pienākumi**

5.1. Lietotāja pienākumi:

5.1.1. apmaksāt patērēto elektroenerģiju 10 (desmit) darba dienu laikā pēc rēķina saņemšanas, kas tiek izrakstīts saskaņā ar Līguma 3.8. punkta nosacījumiem;

5.1.2. informēt Tirgotāju, ja no Tirgotāja nav savlaicīgi (līdz mēneša 10. datumam) saņemts rēķins par iepriekšējā mēnesī patērēto elektroenerģiju;

5.1.3. noslēgt sistēmas pakalpojumu līgumu ar elektroenerģijas sistēmas operatoru un veikt atbilstošu sistēmas pakalpojumu un papildpakalpojumu un vietējo neatkarīgo ražotāju atbalsta komponentes (obligātās iepirkuma komponentes) apmaksu atbilstoši Latvijas Republikas normatīvajiem aktiem;

5.1.4. 10 (desmit) dienu laikā rakstveidā informēt Tirgotāju par sava uzņēmuma juridiskā statusa, nosaukuma, adreses, u.c. rekvizītu maiņu, kā arī par īpašumā vai lietošanā esošo objektu, kuriem tiek piegādāta elektroenerģija, īpašuma vai lietošanas tiesību maiņu. Šāds rakstisks paziņojums kļūst par Līguma neatņemamu sastāvdaļu;

5.1.5. organizēt savu elektroietaišu kvalificētu apkalpošanu un nodrošināt to tehnisko stāvokli atbilstoši elektroietaišu tehniskās ekspluatācijas un elektrodrošības noteikumu prasībām;

5.1.6. stingri ievērot Latvijas Republikas normatīvajos aktos noteiktās prasības attiecībā uz mēraparātu verificēšanu un atbilstības novērtēšanu, kā arī mēraparātu plombu uzstādīšanu un saglabāšanu.

5.1.7. pienākums rakstveidā informēt TIRGOTĀJU vismaz 21 (divdesmit vienu) dienu pirms attiecīgā kalendārā mēneša beigām, ja LIETOTĀJS vēlas izslēgt no Līguma elektroenerģiju patērējošo objektu vai vēlas pirkt elektroenerģiju citā objektā, kas nav norādīti Līguma I daļā. Šādā gadījumā atsevišķa Pušu rakstiska vienošanās par objekta izslēgšanu vai iekļaušanu Līgumā pēc tam, kad TIRGOTĀJS ir saņēmis LIETOTĀJA paziņojumu, nav nepieciešama, taču var tikt noslēgta, ja kāda no Pusēm to pieprasa vai Pusēm nepieciešams vienoties par elektroenerģijas cenu, kas tiks piemērota objektam, kurš tiks iekļauts Līgumā, un citiem elektroenerģijas tirdzniecības noteikumiem, kas tiks piemēroti visiem elektroenerģiju patērējošiem objektiem.

5.2. LietotājaM ir tiesības normatīvajos aktos noteiktajā kārtībā šī Līguma ietvaros saņemt balansēšanas pakalpojumu.

5.3. LIETOTĀJAM, nepieciešamības gadījumā, ir tiesības pieslēgt jaunu objektu, attiecīgi grozot Līguma 1.1. punktu.

**6. Atbildība un sankcijas**

6.1. Līdzēju atbildība tiek regulēta saskaņā ar spēkā esošajiem Latvijas Republikas normatīvajiem aktiem, Elektroenerģijas tirgus likumu, Elektroenerģijas tirdzniecības un lietošanas noteikumiem un citiem saistošajiem normatīvajiem aktiem, kas ir spēkā Līguma izpildes laikā.

6.2. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.

6.3. Līgumsaistību izpildes prettiesiska nokavējuma gadījumā, puses ir tiesīgas normatīvajos aktos noteiktajā kartībā pieprasīt nokavējuma procentus.

6.4. Tirgotājs nav atbildīgs Lietotājam par to, ka tam nav iespējams pārdot elektroenerģiju sakarā ar to, ka Lietotājam nav spēkā esoša sistēmas pakalpojumu līguma vai elektroenerģijas sistēmas operators nesniedz Lietotājam sistēmas pakalpojumus no Tirgotāja neatkarīgu iemeslu dēļ.

**7. Vispārējie noteikumi līguma saistību izpildei**

7.1. Līdzēji vienojas, ka tiem ir saistoši Latvijas Republikas normatīvajos aktos - Elektroenerģijas tirgus likumā, Elektroenerģijas tirdzniecības un lietošanas noteikumos, Enerģētikas likumā u.c. paredzētie noteikumi atbilstoši redakcijai, kas ir spēkā attiecīgās darbības veikšanas brīdī.

7.2. Pasūtītājam ir tiesības vienpusēji atkāpties no līguma izpildes, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

**8. Nepārvarama vara**

8.1. Līdzēji tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.

8.2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kura satur ārkārtējo apstākļu darbības apstiprinājumu un to raksturojumu.

**9. Konfidencialitāte**

9.1. Līdzēji apņemas neizpaust un neizplatīt trešajām personām bez otra Līdzēja piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citus gadījumus, kad informācijas izpaušanu pieprasa piemērojamie normatīvie akti.

**10. Līguma izbeigšana un grozīšana**

10.1. Līgums izbeidzas, beidzoties Līguma termiņam vai Līgumā noteiktajos gadījumos pirms Līgumā noteiktā termiņa.

10.2. Līdzējiem ir tiesības Līgumu izbeigt pirms termiņa, ja otrs Līdzējs ir pārkāpis Līguma noteikumus un šie pārkāpumi nav novērsti piešķirtajā saprātīgā laika periodā. Par vēlēšanos izbeigt Līgumu šādos gadījumos ir jāziņo rakstveidā otram Līdzējam vismaz 30 (trīsdesmit) dienas iepriekš.

10.3. Tirgotājam ir tiesības izbeigt šo Līgumu, ja nav spēkā vai spēku zaudējis Lietotāja noslēgtais sistēmas pakalpojumu līgums.

10.4. Lietotājam ir tiesības izbeigt šo Līgumu, par to 21 (divdesmit vienu) darba dienu iepriekš rakstiski brīdinot Tirgotāju. Lietotājs šajā gadījumā apmaksā Tirgotāja izrakstītos rēķinus par saņemto elektroenerģiju atbilstoši Līguma nosacījumiem.

**11. Citi noteikumi**

11.1. Citus, šajā Līgumā neregulētus jautājumus Līdzēji risina sarunu ceļā saskaņā ar Latvijas Republikas normatīvajiem aktiem.

11.2. Visi Līguma grozījumi un papildinājumi ir sastādāmi Līdzējiem rakstiski vienojoties, tie stājas spēkā pēc to abpusējas parakstīšanas un tie pievienojami Līgumam kā pielikumi un kļūst par tā neatņemamu sastāvdaļu.

11.3. Līgums sagatavots 2 (divos) eksemplāros, katrs uz \_\_ lapām ar vienādu juridisku spēku, no kuriem viens glabājas pie Tirgotāja, otrs pie Lietotāja.

11.4. Par līguma izpildi ir atbildīgas šādas pušu kontaktpersonas

11.4.1, no Lietotāja puses – \_\_\_\_\_\_\_\_, tālr. \_\_\_\_\_\_\_\_\_;

11.4.2. no Tirgotāja puses – \_\_\_\_\_\_\_\_\_, tālr. \_\_\_\_\_\_\_\_\_.

**12. Pušu rekvizīti un paraksti**

|  |  |
| --- | --- |
| **LIETOTĀJS:** | **TIRGOTĀJS:** |

1. Minēto informāciju norāda, jo saskaņā ar izmaiņām paziņojumu par rezultātiem veidlapās Publisko iepirkumu vadības sistēmā, pasūtītājam paziņojumā par rezultātiem ir jānorāda informācija par to, vai iepirkumā piedāvājumus ir iesnieguši tādi uzņēmumi, kas atbilst mazā vai vidējā uzņēmuma definīcijai <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)